****

EKKE TÓKI - Tanító szak

**Tanítási gyakorlat 1. Fókuszban a matematika, magyar, környezet VMT**

**NBP\_TA309G4, LBP\_TA309G4**

**5. félév**

Egri képzési helyszín

(Nappali/Levelező tagozat)

**A gyakorlat előfeltétele:** nincs

**Kredit értéke:** 4

**Időtartam és tanítási órák:**

Nappali munkarendben:

* csoportos: heti 5 óra
* egyéni: 5 nap
* 8 óra: 4 magyar, 2 matek, 2 környezet

Levelezős munkarendben:

* csoportos: 20 óra/félév
* egyéni: 5 nap
* 4 óra: 2 magyar, 1 matek, 1 környezet

**A gyakorlat helyszíne:** általános iskolai osztályban (1–4. osztály)

**A gyakorlat jellege:** kötelező, pótolni csak orvosi igazolással hitelesített betegség esetén lehetséges.

**Célja:**

* A gyakorlat járuljon hozzá olyan jártasságok, készségek, képességek megalapozásához, melyek birtokában a hallgatók alkalmassá válnak az elméleti és tantárgy-pedagógiai ismereteik tudatos gyakorlati alkalmazására a napi oktató-nevelő munkában,
* Készítse fel a hallgatókat a magyar, matematika és környezet tárgyak tanítására, erősítse a pálya iránti elkötelezettséget, alapozza meg az oktatónevelő munka gyakorlatához szükséges tudatos tanítói munkát.
* A hallgatók szerezzenek tapasztalatokat a tanítási óra tervezése, szervezése, megvalósítása és a korszerű tanulásirányítás, a tanulók differenciált fejlesztése, valamint a tanulók teljesítményének diagnosztizálása és értékelése vonatkozásában.

**A tantárgy tartalma:**

* **Csoportos tanítási gyakorlat** során a hallgatóa gyakorló iskolában heti rendszerességgel hospitál vagy tanít (lehetőség szerint a tanítási gyakorlat során aktuális tantárgyak tantárgypedagógia/szakmódszertani kurzusáért felelős egyetemi oktató jelenlétében).
* **Egyéni tanítási gyakorlat** során a hallgató 5 napot tölt a gyakorló iskolában, hospitál, tanít és aktívan részt vesz az egyéb pedagógiai munkában: A hallgató 1–4. osztályban 2 matematika, 2 magyar irodalom, 2 magyar nyelvtan és 2 környezetismeret órát tart és a megelőző órákon hospitál. Továbbá hospitál 1 technika, 1 rajz, 1 ének-zene, 1 testnevelés órán. Egy délután napközis foglalkozást tart.

**Feladatok:**

**Csoportos tanítás gyakorlat** matematika, magyar és környezetismeret tárgyakból.

A csoportos gyakorlat az egész hallgatói csoport részvételével történik.

**Követelményei:**

* **rendszeres hospitálás vagy tanítás**
* **VMT tárgy hospitálása** csoportos keretében (min. 2 óra)
* az óra tervezetének meghatározott időre történő leadása
* csoport előtt az óraelemzés, önreflexió, értékelés, a csoporttársak tevékenységének elemzése, értékelés a megadott szempontsor alapján.

**Követelmények:**

Az órákra szakszerű óravázlatot készít, amelyet a tanítás előtt a kért időpontban lead a gyakorlatvezetőnek esetleges korrekció céljából.

A hallgató a szorgalmi időszak utolsó hetében feltölt a szakvezető és az oktató által megnevezett felületre: 1 matematika, 1 magyar nyelv, 1 magyar irodalom és 1 környezetismeret óravázlatot.

**A hallgatók értékelése:**

**Az aláírás feltétele:** részvétel a hospitálásokon, amelyet az igazoló füzetben és/vagy hospitálási naplóban a szakvezető aláírásával igazol.

**Értékelés:** gyakorlati jegy

**Felelős, értékelő:** szakvezető, oktató

**Az értékelés előfeltétele:** a hallgató által elkészített dokumentumok leadása a szorgalmi időszak végéig, illetve a szakvezető által megadott időpontig.

**Szakmai gyakorlóhely/ek:**

Eszterházy Károly Katolikus Egyetem Gyakorló Általános, Közép, Alapfokú Művészeti Iskola és Pedagógiai Intézet Barkóczy úti épület, Bartók téri épület